Държавен вестник, бр. 24, 2021 г., стр. 216

СТР.  216	
Д Ъ Р Ж А В Е Н  В Е С Т Н И К 	
БРОЙ  24
10.03.2021 г. на КРС е обнародвано в „Дър-
жавен вестник“ и е публикувано на интернет 
страницата на КРС. 
След взимане на решението на КРС пос­
тъпиха писма с вх. № 10-00-327/11.03.2021 г. и 
жалба вх. № 14-00-306/11.03.2021 г. от „Българ-
ска телекомуникационна компания“ – ЕАД 
(БТК), срещу решението на КРС. С писмото 
и жалбата предприятието оспорва решението 
на КРС и посочва, че процедурата не след-
ва да се обявява за приключила, тъй като 
БТК е подало заявление за повече от една 
честотна лента. Предприятието твърди, че 
независимо от това, че формално са пода-
дени три заявления, има повече искания от 
наличния свободен ресурс, поради което е 
приложима тръжната процедура, и счита, че 
това възпрепятства комисията да приключи 
процедурата с издаването на разрешенията. 
БТК изразява ясно и категорично желание 
за участие в търг. 
По жалбата на БТК срещу Решение № 94 
от 10.03.2021 г. на КРС е образувано адми-
нистративно дело № 223/2021 г. по описа на 
Административния съд – София област.
Съгласно чл. 156, ал. 1 от АПК при всяко 
положение на делото със съгласието на ос-
таналите ответници и на заинтересованите 
страни, за които оспореният акт е благо-
приятен, административният орган може 
да оттегли изцяло или частично оспорения 
акт. Тази разпоредба дава правомощие на 
административния орган да оттегли акта си. 
В тази връзка постъпиха писма с вх. 
№ 10-00-337-1/16.03.2021 г. и № 10-00-337-2/ 
16.03.2021 г. от „А1 България“ – ЕАД, и „Те-
ленор България“ – ЕАД, които като заинте-
ресовани страни изразяват съгласие КРС да 
оттегли Решение № 94 от 10.03.2021 г. 
В тази връзка КРС оттегля изцяло Решение 
№ 94 от 10.03.2021 г. на КРС.
Съгласно чл. 100, ал. 5 от Закона за елек-
тронните съобщения решението за обявяване 
на процедурата за приключила се обнародва в 
„Държавен вестник“. Същият ред е приложим 
и за оттеглянето на решението за обявяване 
на процедурата за приключила.
Председател: 
Иван Димитров
1678
РЕШЕНИЕ № 101 
от 17 март 2021 г.
На основание чл. 93 от Закона за електрон-
ните съобщения във връзка с Решение № 36 
от 28.01.2021 г., Решение № 47 от 4.02.2021 г., 
Решение № 94 от 10.03.2021 г. и Решение № 100 
от 17.03.2021 г. на Комисията за регулиране 
на съобщенията Комисията за регулиране на 
съобщенията реши:
1. Търг с тайно наддаване за издаване на 
разрешения за ползване на индивидуално 
определен ограничен ресурс – радиочестотен 
спектър в обхват 3.6 GHz за осъществяване на 
електронни съобщения чрез наземна мрежа, 
позволяваща предоставянето на електронни 
съобщителни услуги (режим на работа TDD), с 
национално покритие, обявен с Решение № 36 
от 28.01.2021 г., ще се проведе на 6.04.2021 г. 
в гр. София в сградата на Комисията за регу-
лиране на съобщенията, гр. София, ул. Гурко 
№ 6, ет. 1, зала 1, от 10 ч. съгласно раздел IV 
„Правила за провеждане на търга“ от Тръж-
ните книжа, утвърдени с Решение № 47 от 
4.02.2021 г. на КРС.
2. Останалите условия, обявени с Решение 
№ 36 от 28.01.2021 г., остават непроменени. 
3. Съгласно чл. 93, ал. 3 от Закона за елек-
тронните съобщения настоящото решение да 
се обнародва в „Държавен вестник“ и да се 
публикува на интернет страницата на КРС.
Председател:  
Иван Димитров
1679